Diari Oficial de la Generalitat Valenciana


Sumari del DOGV 8022, del 19-04-2017 (2017/3289)

Extracte de la Resolució de 12 d'abril de 2017, del director general del Servei Valencià d'Ocupació i Formació, per la qual es convoquen, per a l'exercici 2017, les subvencions destinades al Programa de foment d'ocupació per a la contractació de persones joves qualificades per entitats locals, en el marc del Sistema Nacional de Garantia Juvenil (EMCUJU).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8022

Data del DOGV
:   19-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3289


Data del document
:   12-04-2017

Organisme emissor
:   Servei Valencià d'Ocupació i Formació

Tipus de document
:   Extracte

Correcció d'errades

Anàlisi jurídica

 Descriptors 

:   * ajuda pública

Extracte de la Resolució de 12 d'abril de 2017, del director general del Servei Valencià d'Ocupació i Formació, per la qual es convoquen, per a l'exercici 2017, les subvencions destinades al Programa de foment d'ocupació per a la contractació de persones joves qualificades per entitats locals, en el marc del Sistema Nacional de Garantia Juvenil (EMCUJU). [2017/3289]  
BDNS (identif.): 342853.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet del qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans.  
  
Primer. Beneficiaris i condicions  
Els ajuntaments, les mancomunitats i les diputacions de la Comunitat Valenciana, així com els seus organismes autònoms que contracten persones joves qualificades, majors de 16 anys i menors de 30 anys, que compten amb una qualificació professional reconeguda pel sistema de formació professional per a l'ocupació o del sistema educatiu i figuren inscrites en el fitxer del Sistema Nacional de Garantia Juvenil en l'àmbit territorial de la Comunitat Valenciana, per mitjà d'un contracte de treball temporal en pràctiques, i després de la publicació en el Diari Oficial de la Generalitat Valenciana d'aquest extracte.  
  
Segon. Objecte  
Aquesta convocatòria té com a objecte la concessió de subvencions per a fomentar la contractació temporal, en pràctiques, de persones joves, que estiguen inscrites en el fitxer del Sistema Nacional de Garantia Juvenil en l'àmbit territorial de la Comunitat Valenciana.  
  
Tercer. Bases reguladores  
Ordre 7/2017, de 10 d'abril, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores del Programa de foment d'ocupació per a la contractació de persones joves qualificades (EMCUJU), en el marc del Sistema Nacional de Garantia Juvenil, publicada en el Diari Oficial de la Generalitat Valenciana de 17 d'abril de 2017.  
  
Quart. Quantia  
1. Les subvencions es finançaran per un import global màxim de 28.172.676 euros.  
2. L'import de la subvenció per cada contractació es determinarà en funció del grup de cotització que corresponga a cada treballador/a i de la duració del contracte, segons s'indica en l'annex. El beneficiari haurà d'aplicar, a l'actuació subvencionada, l'excés de la subvenció sobre el cost real que poguera produir-se.  
  
Cinqué. Termini de presentació de sol·licituds  
El termini per a la presentació de sol·licituds serà de quinze dies hàbils, a comptar des de l'endemà de la publicació d'aquest extracte en el Diari Oficial de la Generalitat Valenciana.  
  
València, 12 d'abril de 2017.- El director general: Enric Nomdedeú i Biosca.